CELEX: 62012FN0159
Language: el
Date: 2012-12-26 00:00:00
Title: Υπόθεση F-159/12: Προσφυγή-αγωγή της 26ης Δεκεμβρίου 2012 — ZZ κατά ECDC

2.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/26
            
         Προσφυγή-αγωγή της 26ης Δεκεμβρίου 2012 — ZZ κατά ECDC
   (Υπόθεση F-159/12)
   2013/C 63/52
   Γλώσσα διαδικασίας: η αγγλική
   
      Διάδικοι
   
   
      Προσφεύγων-ενάγων: ZZ (εκπρόσωπος: Β. Κόλιας, δικηγόρος)
   
      Καθού-εναγόμενο: Ευρωπαϊκό Κέντρο Πρόληψης και Ελέγχου Νόσων (ECDC)
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως περί απολύσεως του προσφεύγοντος, αίτημα επαναφοράς του στην υπηρεσία και αίτημα καταβολής σε αυτόν της διαφοράς μεταξύ των συνολικών αποδοχών που θα είχε λάβει από την ημερομηνία ισχύος της προσβαλλομένης αποφάσεως και της αποζημιώσεως που του καταβλήθηκε.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την προσβαλλόμενη απόφαση του ECDC, της 24.2.2012, περί απολύσεως του προσφεύγοντος-ενάγοντος, ώστε, προκειμένου να συμμορφωθεί με αυτή την απόφαση του Δικαστηρίου Δημόσιας Διοίκησης, το ECDC να υποχρεωθεί δυνάμει του άρθρου 266 ΣΛΕΕ να τον επαναφέρει στην υπηρεσία και να του καταβάλει τις αποδοχές που θα είχε λάβει από την ημερομηνία ισχύος της προσβαλλομένης αποφάσεως, με τον τόκο υπερημερίας βάσει του ισχύοντος κατά την επίδικη περίοδο επιτοκίου που εφαρμόζει η Ευρωπαϊκή Κεντρική Τράπεζα για τις πράξεις κύριας αναχρηματοδότησης, προσαυξημένο κατά δύο ποσοστιαίες μονάδες, μείον την χρηματική αποζημίωση που του καταβλήθηκε και το επίδομα ανεργίας που θα έχει λάβει ως την επαναφορά του στην υπηρεσία·
            
         
               —
            
            
               να ακυρώσει το έγγραφο της 18.9.2012 του προϊστάμενου της μονάδας OCS του ECDC με την οποία απορρίφθηκε η διοικητική ένσταση του προσφεύγοντος-ενάγοντος κατά της προσβαλλομένης αποφάσεως, καθόσον το εν λόγω έγγραφο παράγει αυτοτελή έννομα αποτελέσματα·
            
         
               —
            
            
               να καταδικάσει το ECDC στα δικαστικά έξοδα.